laion/Wikipedia-Exotic huggingface dataset:
নিকোলাস পোগোজ

জোয়াকিম গ্রেগরি নিকোলাস পোগোজ (নিকি পোগোজ নামে অধিক পরিচিত) একজন আর্মেনীয় ব্যবসায়ী এবং জমিদার ছিলেন।। তিনি ঢাকায় আর্মেনী সম্প্রদায় এর একজন সদস্য। তিনি ঢাকা কলেজিয়েট স্কুল এবং ঢাকা কলেজ এ পড়াশোনা করেন। ১৮৪৮ খ্রিষ্টাব্দের ১২ জুন তারিখে পোগোজ এংলো ভার্নাকুলার স্কুল (পরবর্তীকালের পোগোজ স্কুল) প্রতিষ্ঠা করেন। এটি ছিল ঢাকা শহরের প্রথম বেসরকারি স্কুল। তিনি ১৮৫৫ সাল পর্যন্ত এর প্রধান শিক্ষক ছিলেন। তিনি ১৮৭৪-৭৫ সালে ঢাকা পৌরসভার নয়জন কমিশনারের একজন হিসেবে দায়িত্ব পালন করেন। তিনি ঢাকা ব্যাংকের একজন অংশীদার ছিলেন। পোগোজ ওয়েস হাউস নির্মাণ করেন যা বর্তমানে বুলবুল ললিতকলা একাডেমির প্রধান কার্যালয়। ১৮৬৮ সালে তিনি ঢাকার পাঁচজন আর্মেনীয় জমিদারদের একজন হন। নিকোলাস পোগোজ, মেরি পোগোজ (জন্ম ১৮২৫-২৬) এর সঙ্গে বিবাহবন্ধনের আবদ্ধ হন। তাদের চারজন পুত্র হয়- গ্রেগরি যোয়াকিম পোগোজ (জন্ম ১৮৪৫-৪৬), জন পোগোজ (জন্ম ১৮৫০-৫১), নিকোলাস যোয়াকিম পোগোজ (জন্ম ৯ ফেব্রুয়ারি ১৮৫২, মৃত্যু ১৮ মার্চ ১৮৭২) এবং পল পোগোজ (জন্ম ১৮৫৩-৫৪)। পোগোজ ১৮৭৬ সালে মৃত্যুবরণ করেন। তাকে নারিন্দার খ্রিস্টান কবরস্থানে সমাধিস্থ করা হয়। তার সমাধিলিপিতে লেখা রয়েছে “Till the day break and Shadows flee away” আনসার আলী, সুশীল চৈাধুরী এবং সিরাজুল ইসলাম (২০১২)। "আর্মেনীয়"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Mamun, Muntasir (২০১০)। Dhaka Smirti Bismiritir Nagari। Dhaka: Anannya। পৃষ্ঠা 159–161। আইএসবিএন 7-01-050355-9।  "Nicholas Joachim POGOSE (1852–1872)"। St. Sepulchre's Cemetery। সংগ্রহের তারিখ ৩১ আগস্ট ২০১৬।  Ghias, Durdana (১১ আগস্ট ২০০৮)। "Rescue Pogose house before too late"। The Daily Star। সংগ্রহের তারিখ ১ সেপ্টেম্বর ২০১৬।  Clay, AL (১৮৯৮)। Leaves from a diary in East Bengal। London। পৃষ্ঠা 104–105।  Haider, M H (১১ ডিসেম্বর ২০১৫)। "A Tribute to Columbo Sahib"। Star Weekend Magazine। The Daily Star। সংগ্রহের তারিখ ১ সেপ্টেম্বর ২০১৬।  Haider, M H (২১ আগস্ট ২০১৫)। "And Shadows Flee Away"। Star Weekend Magazine। The Daily Star। সংগ্রহের তারিখ ১ সেপ্টেম্বর ২০১৬।
জেড পেটিজন

জেড পেটিজন (জন্ম নভেম্বর ৮, ২০০০) একজন মার্কিন শিশু অভিনেত্রী। তিনি ২০১২ সালে মুক্তিপ্রাপ্ত মার্কিন চলচ্চিত্র অ্যান আমেরিকান গার্ল: ম্যাকেনা শুটস্ ফর দ্য স্টারস এ ম্যাকেনা ব্রুকস নামক মূল চরিত্রটিতে অভিনয় করার জন্য এবং মার্কিন শিশুতোষ টেলিভিশন চ্যানেল নিকেলোডিয়ন এ প্রচারিত সঙ্গীতধর্মী হাস্যরসাত্মক ধারাবাহিক স্কুল অব রক "সামার" চরিত্রটিতে অভিনয় করার জন্য পরিচিত। টেলিভিশন এবং চলচ্চিত্রে কাজ করার পূর্বে, তিনি মাত্র সাত বছর বয়স থেকেই স্থানীয় শিশুদের গানের দলে গান পরিবেশন করতেন আবার এর পাশাপাশিও একটি নাচের দলের সাথেও কাজ করতেন। পেটিজন কতিপয় টেলিভিশন ধারাবাহিকে বিভিন্ন ধরনের চরিত্রে অভিনয় করেছেন, যেগুলোর মধ্যে রেভোলূশন, ক্রিমিনাল মাইন্ডস: সাসপেক্ট বিহেভিয়র, এবং গ্রিম এর মত মার্কিন ধারাবাহিক গুলো অন্যতম। এছাড়াও তিনি ২০১৭ সালে মুক্তিপ্রাপ্ত মার্কিন শিশুতোষ টেলিভিশন চ্যানেল নিকেলোডিয়ন এর নিজেস্ব হাস্যরস এবং পারিবারিক গল্পের কাহিনী অবলম্বনে নির্মিত চলচ্চিত্র রুফুস ২ তে সহকারী-চরিত্রে অভিনয় করেন, যেটি একই বছরের জানুয়রী মাসে ছোট পর্দায় মুক্তি পায়। "Exclusive: Jade Pettyjohn Talks "McKenna Shoots for the Stars""। ClevverTV (ইংরেজি ভাষায়)। নভেম্বর ১৪, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১৪, ২০১৩।  "Interview with Jade Pettyjohn"। Nick Jr. (ইংরেজি ভাষায়)। জুলাই ২৩, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১৪, ২০১৩।  Elizabeth Wagmeister (মার্চ ২৬, ২০১৫)। "Nickelodeon Reveals Cast for 'School of Rock' Series"। Variety (ইংরেজি ভাষায়)। সংগ্রহের তারিখ এপ্রিল ৭, ২০১৬।  Amy Amatangelo (মার্চ ১১, ২০১৫)। "'School of Rock': TV Review"। The Hollywood Reporter (ইংরেজি ভাষায়)। সংগ্রহের তারিখ এপ্রিল ৭, ২০১৬।  "Prodigal Cast"। ২৭ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১৪, ২০১৩।  "Jade Pettyjohn shoots for the stars (Exclusive Interview)"। StayFamous.Net (ইংরেজি ভাষায়)। সংগ্রহের তারিখ নভেম্বর ১৪, ২০১৩।  "Our Exclusive Interview with 'McKenna Shoots for the Stars' Lead Actress Jade Pettyjohn"। Simply Stacie (ইংরেজি ভাষায়)। আগস্ট ১, ২০১৭ তারিখে মূল থেকে আর্কাইভ করা। সংগ্রহের তারিখ নভেম্বর ১৪, ২০১৩।  "'Grimm' episode 'The Bottle Imp' recap: Making the wrong choices - Yahoo TV"। Yahoo! (ইংরেজি ভাষায়)। মে ১৬, ২০১৩ তারিখে মূল থেকে আর্কাইভ করা। সংগ্রহের তারিখ নভেম্বর ১৪, ২০১৩।  Jace Norman in Rufus 2: 'Behind the Scenes' Sneak Peek – Nickelodeon Original Movie Nickelodeon (ইংরেজি ভাষায়)। Nickelodeon। ডিসেম্বর ১০, ২০১৬। সংগ্রহের তারিখ ডিসেম্বর ১২, ২০১৬ – YouTube-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pure Genius - Episode 1.07 - A Bunker Hill Christmas"। SpoilerTV.com (ইংরেজি ভাষায়)। নভেম্বর ২২, ২০১৬। সংগ্রহের তারিখ ডিসেম্বর ৯, ২০১৬।  ইন্টারনেট মুভি ডেটাবেজে জেড পেটিজন (ইংরেজি)
গাউসুল আলম শাওন

সৈয়দ গাউসুল আলম শাওন একজন বাংলাদেশী বিজ্ঞাপন-লেখক, চলচ্চিত্রের কাহিনীরচয়িতা এবং চিত্রনাট্যকার। পাশাপাশি কিছু বিজ্ঞাপন এবং আয়নাবাজি চলচ্চিত্রেও তিনি অভিনয় করেছেন। উল্লেখ্য, আয়নাবাজির কাহিনী তার রচিত এবং ছবিটি বাংলাদেশে জনপ্রিয় ও প্রশংসিত হয়। ২০১৬ সালের আয়নাবাজি চলচ্চিত্রের জন্য তিনি শ্রেষ্ঠ চিত্রগ্রাহক বিভাগে অনম বিশ্বাসের সাথে যুগ্মভাবে জাতীয় চলচ্চিত্র পুরস্কার লাভ করেন। শাওন ভারতের দিল্লি বিশ্ববিদ্যালয়ে অর্থনীতি বিষয়ে এবং জওহরলাল নেহরু বিশ্ববিদ্যালয়ে ব্র্যান্ড মার্কেটিং বিষয়ে পড়াশোনা করেন। সাত বছর পড়াশোনার পর এক বছর সেখানে একটি চাকরি করেন এবং ২০০০ সালে দেশে ফেরেন। প্রথমে ইউনিক ট্রেন্ড অ্যাডভার্টাইজিং ফার্মে কিছুদিন কাজ করেন। পরে তা ছেড়ে এশিয়াটিক এবং শেষে গ্রে অ্যাডভার্টাইজিং লিমিটেডে যোগদান করেন। গ্রে-তে তিনি ম্যানেজিং পার্টনার এবং কান্ট্রি হেড হিসেবে কর্মরত আছেন। অ্যাডভার্টাইজিং ফার্মে শাওন বিজ্ঞাপন লেখক হিসেবে কাজ করেন এবং এপর্যন্ত অনেক জনপ্রিয় বিজ্ঞাপনের কাহিনী লিখেছেন। তার লেখা উল্লেখযোগ্য বিজ্ঞাপনগুলো হলো- গ্রামীণফোন বিউটিফুল বাংলাদেশ, গ্রামীণ কাছে আসার গল্প, বিউটিফুল ওয়ার্ল্ড, চলো বহুদূর, আমরা আমরাই তো, ফ্রুটিকা, প্রথম আলোর বদলে যাও বদলে দাও। শাওন প্রথম অভিনয় করেন মতিয়া বানু শুকুর পরিচালিত একটি ধারাবাহিক নাটকে; এছাড়া দুয়েকটি বিজ্ঞাপনেও তিনি অভিনয় করেছেন। পত্রিকায় প্রকাশিত একটি সত্য ঘটনা পড়ে অনুপ্রাণিত হয়ে তিনি অপরাধধর্মী থ্রিলার চলচ্চিত্র আয়নাবাজির কাহিনী লিখতে শুরু করেন, সঙ্গে ছিলেন অনম বিশ্বাস। পরে দুজনে মিলে চিত্রনাট্য তৈরি করেন এবং সংলাপ লেখেন অনম ও আদনান আদীব খান। এর আগে শাওনের কয়েকটি বিজ্ঞাপন বানিয়েছিলেন অমিতাভ রেজা, তিনিই ছবিটি পরিচালনা করেন। শাওন নিজেও ছবিতে গাউসুল নামের একটি চরিত্রে অভিনয় করেন। ২০১৬ সালের ৩০ সেপ্টেম্বর ছবিটি মুক্তি পায় এবং দর্শক-সমালোচকদের মাঝে প্রশংসিত হয়। পাশাপাশি ছবিটি একাধিক সেরা চলচ্চিত্রের পুরস্কার জিতে নেয়। ২০১৭ সালের এপ্রিলে আয়নাবাজির থিম অবলম্বন করে আয়নাবাজি অরিজিনাল সিরিজ নামে সাতটি নাটক নির্মিত হয়, যার মধ্যে চারটি নাটকের কাহিনী লেখেন শাওন। এই টিভি সিরিজটিও দর্শকদের বেশ প্রশংসা লাভ করে। "'পাঁচ বছরের মধ্যে বাংলাদেশের সিনেমা ইন্ডাস্ট্রি ঘুরে দাড়াবে'"। ঢাকা টাইমস। ১৬ জুন ২০১৭। সংগ্রহের তারিখ ৮ অক্টোবর ২০১৭।  "আড্ডায় আয়নাবাজি"। দৈনিক কালের কণ্ঠ। ২৮ সেপ্টেম্বর ২০১৬। সংগ্রহের তারিখ ৭ অক্টোবর ২০১৭।
গাব

গাব বা বিলাতি গাব একটি ফল। গাব গাছের বৈজ্ঞানিক নাম Diospyros discolor বা Diospyros blancoi যা Ebenaceae পরিবারভুক্ত। এটি সুস্বাদু ও মিষ্টি ফল। যদিও একে বিলাতি গাব বলা হয়, এর আদি নিবাস ফিলিপাইন। ইংরেজিতে একে velvet apple, velvet persimmon, kamagong, বা mabolo tree বলা হয়।) গাব গাছ সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে। গাব পাকলে এর রঙ হয় গাঢ় লাল। খোসার উপরটা মখমলের মত। ফলের ভেতরটা নরম, ক্রিমের মতো সাদা বা গোলাপী শাঁস যুক্ত। স্বাদ এবং সুগন্ধ অনেকটা একটি পীচের মতো। আপেলের আকারের এই ফলগুলো গোলাকার হয়। প্রায় ৩-৪ ইঞ্চি লম্বা ও ২-৪ ইঞ্চি ব্যাসযুক্ত এবং ওজনে ১০০ গ্রাম থেকে ৫০০ গ্রাম পর্যন্ত হয়।এটি বহুল পরিমাণে বাজারজাত করা হয় এবং জনপ্রিয় একটি ফল। পুষ্টি উপাদান: প্রতি ১০০ গ্রাম খাদ্য-উপযোগী গাবে রয়েছে ৫০৪ কিলোক্যালরি খাদ্যশক্তি, ৮৩ থেকে ৮৪ গ্রাম জলীয় অংশ, ২ দশমিক ৮ গ্রাম আমিষ, শূন্য দশমিক ২ গ্রাম চর্বি, ১১ দশমিক ৮৮ গ্রাম শর্করা, ১ দশমিক ৮ গ্রাম খাদ্য আঁশ, ১১ দশমিক ৪৭ গ্রাম চিনি, ৪৬ মিলিগ্রাম ক্যালসিয়াম, ৩৫ আইইউ ভিটামিন-এ, ১৮ মিলিগ্রাম ফসফরাস, শূন্য দশমিক ৬ মিলিগ্রাম লোহা, শূন্য দশমিক ২ মিলিগ্রাম থায়ামিন, ১৮ মিলিগ্রাম ভিটামিন-সি, ১১০ মিলিগ্রাম সোডিয়াম, ৩০৩ মিলিগ্রাম পটাশিয়াম। দেশি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি। ডায়বেটিস রোগির জন্য কাঁচা ও পাকা গাব উপকারী। আমাশয় ও পেটের অসুখে গাছের ছাল উপকারী। ফল ও পাতা গাছ কচি পাতা একান্তর বিন্যাস Boning, Charles R. (২০০৬)। Florida’s Best Fruiting Plants: Native and Exotic Trees, Shrubs, and Vines। Sarasota, Florida: Pineapple Press, Inc.। পৃষ্ঠা 135। আইএসবিএন 1561643726।  "Diospyros blancoi"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০ নভে ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hargreaves, Dorothy; Hargreaves, Bob (১৯৭০)। Tropical Trees of the Pacific। Kailua, Hawaii: Hargreaves। পৃষ্ঠা 29।  দ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-২১, আইএসবিএন ৯৮৪-০৭-৪৪১২-৭ আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২২৩-২৪ উইকিপ্রজাতিতে-এ বিষয় সম্পর্কিত তথ্য রয়েছে: Diospyros discolor উইকিমিডিয়া কমন্সে গাব সংক্রান্ত মিডিয়া রয়েছে।
বিদ্যাসাগর

বিদ্যাসাগর একটি উপাধি। ১৯শ শতকে কলকাতা সংস্কৃত কলেজ নির্দিষ্ট মানদণ্ডে উন্নীত শিক্ষার্থী ও গুণীজনদের এ উপাধিতে ভূষিত করতো। ঈশ্বরচন্দ্র বিদ্যাসাগর জীবানন্দ বিদ্যাসাগর নীলকমল বিদ্যাসাগর রাজীবলোচন বিদ্যাসাগর প্রাণকৃষ্ণ বিদ্যাসাগর হরানন্দ বিদ্যাসাগর হরিহর বিদ্যাসাগর শশিশেখর বিদ্যাসাগর রায়বাহাদুর কালীপ্রসন্ন ঘোষ বিদ্যাসাগর শিবনাথ শাস্ত্রী "সম্পাদক সমীপেষু : সেই অমর উপাধি"। আনন্দ বাজার পত্রিকা। ১১ অক্টোবর ২০১৯। সংগ্রহের তারিখ ২৬ সেপ্টেম্বর ২০২২।  Authors list-এ |প্রথমাংশ1= এর |শেষাংশ1= নেই (সাহায্য) পিয়ালী বসু (২৬ সেপ্টেম্বর, ২০২২)। "'বিদ্যাসাগর' উপাধি পেয়েছিলেন অনেকে, কিন্তু বাঙালি মাথায় করে রাখল একজনকেই"। আমাদের সংবাদ২৪.কম। ২৬ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর, ২০২২।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য)
গবেষণা ও প্রশিক্ষণে স্বাধীনতা পুরস্কার

গবেষণা ও প্রশিক্ষণে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে গবেষণা ও প্রশিক্ষণ ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০০৮ সালে প্রথমবারের মতো অধ্যাপক রেহমান সোবহানকে “গবেষণা ও প্রশিক্ষণে স্বাধীনতা পুরস্কার” প্রদান করা হয়। স্বাধীনতা পুরস্কার; গবেষণা ও প্রশিক্ষণে স্বাধীনতা পুরস্কার বিজয়ীদের তালিকা। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ সেপ্টেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা, একুশে ও রোকেয়া পদকের অর্থমূল্য বাড়ছে"। দৈনিক মানবজমিন। ৪ মার্চ ২০১৬। সংগ্রহের তারিখ ২৭ সেপ্টেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক নিলেন মুহিত, গুণসহ ১৫ জন"। বিডিনিউজ টোয়েন্টিফোর ডটকম। ২৪ মার্চ ২০১৬। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক প্রদানের বিস্তারিত প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পুরস্কার পাচ্ছেন ১৫ বিশিষ্ট ব্যক্তি"। দৈনিক যুগান্তর অনলাইন। ১৬ ফেব্রুয়ারি ২০১৭। ১৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কার-২০১৭ বিতরণ করলেন প্রধানমন্ত্রী"। দৈনিক সমকাল অনলাইন। ২৩ মার্চ ২০১৭। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।
ভবানী সেন

ভবানী সেন (১৯০৯ - ১০ জুলাই, ১৯৭২) একজন ভারতীয় সাম্যবাদী তাত্ত্বিক নেতা ও প্রাবন্ধিক। তিনি ভারতের স্বাধীনতা আন্দোলনে যুক্ত ছিলেন। ভবানী সেন অধুনা বাংলাদেশের পাবনায় জন্মগ্রহণ করেছিলেন। ছাত্রজীবন থেকে ব্রিটিশবিরোধী আন্দোলনে যোগ দিয়ে ১৯৩০ সালে জেলে যান। যশোর খুলনা যুব সংঘের বিপ্লবী সন্ত্রাসবাদী কর্মকান্ডের সাথে জড়িত ছিলেন প্রথম জীবনে। দেউলি বন্দীনিবাস থাকাকালীন অর্থনীতিতে এম.এ পাশ করেন। ১৯৩৮ সালে মুক্তি পেয়ে ভারতের কমিউনিস্ট পার্টিতে যোগ দিয়েছিলেন তিনি। রেলকর্মীদের ট্রেড ইউনিয়ন আন্দোলন, ১৯৪০-৪২ সালে কৃষক আন্দোলনে সক্রিয় ছিলেন। অবিভক্ত বাংলার কমিউনিস্ট আন্দোলনে নেতার ভূমিকায় উঠে আসেন ও ১৯৪৩ সালে দলের রাজ্য কমিটিতে নির্বাচিত ও কেন্দ্রীয় কমিটির সদস্য হন। তেভাগা আন্দোলনেও তিনি অগ্রণী ভূমিকা নেন। ১৯৪৮ সালে কলকাতায় দলের দ্বিতীয় কংগ্রেসে কমিউনিস্ট পার্টির পলিটব্যুরো সদস্য হন। ১৯৬২ সালে পার্টি দ্বিধাবিভক্ত হলে সিপিআই দলের রাজ্য কমিটি সম্পাদক নির্বাচিত হন। ভবানী সেন দলের তাত্ত্বিক নেতা ও সুলেখক ছিলেন। ছদ্মনামে রচিত তার বিভিন্ন প্রবন্ধ বাংলা সাহিত্য মহলে আলোড়ন ফেলেছিল। রবীন্দ্রনাথ ঠাকুরকে নিয়ে রবীন্দ্র গুপ্ত ছদ্মনামে লেখা প্রবন্ধে রবীন্দ্রনাথ ঠাকুরকে “বুর্জোয়া কবি" আখ্যা দেন, যা তীব্র বিতর্ক সৃষ্টি করেছিল। সাহিত্য সংস্কৃতি, দলীয় মতবাদ ইত্যাদি নিয়ে বিশ্লেষণাত্মক অজস্র রচনা আছে তার। সোভিয়েত ইউনিয়নের মস্কোতে ১৯৭২ সালে মারা যান তিনি। দাশ, সুস্নাত (জানুয়ারি ২০০২)। "সংযোজন ২"। অবিভক্ত বাঙলার কৃষক সংগ্রাম: তেভাগা আন্দলোলনের আর্থ-রাজনৈতিক প্রেক্ষিত-পর্যালোচনা-পুনর্বিচার (প্রথম প্রকাশ সংস্করণ)। কলকাতা: নক্ষত্র প্রকাশন। পৃষ্ঠা ২৮৫।  প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৭৬।  "শতবর্ষ পরে"। আনন্দবাজার পত্রিকা। সংগ্রহের তারিখ ৮ অক্টোবর ২০১৭।
পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান

পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান বা ইংরেজি ভাষায় ইন্টারন্যাশনাল ক্যাম্পেইন টু অ্যাবোলিশ নিউক্লিয়ার ওয়েপন্‌স (সংক্ষেপে আইক্যান) হল বিশ্বব্যাপী নাগরিক সমাজের একটি জোট যারা নিরবচ্ছিন্নভাবে পারমাণবিক অস্ত্র নিষিদ্ধকরণ চুক্তিতে (নিউক্লিয়ার ওয়েপনস প্রোহিবিশন ট্রিটি) সকলের আনুগত্য এবং পূর্ণ বাস্তবায়নের জন্য কাজ করছে। এই আন্দোলনটি ২০০৭ সালে চালু হয় এবং ২০১৯ পর্যন্ত ১০৩টি দেশে এর ৫৩২টি সহযোগী সংস্থা রয়েছে। সংস্থাটি "পারমাণবিক অস্ত্রের ভয়াবহ পরিণতির বিষয়ে দৃষ্টি আকর্ষণ করা এবং এই অস্ত্রকে নিষিদ্ধ করার লক্ষ্যে চুক্তি সম্পাদনের চেষ্টার" জন্য ২০১৭ সালে শান্তিতে নোবেল পুরস্কার লাভ করে। আইক্যানের প্রতিষ্ঠাতাগণ ১৯৯৭ সালে বিরোধী কর্মীদের খনি নিষেধাজ্ঞা চুক্তিতে স্থলমাইন নিষিদ্ধকরণের লক্ষ্যে আন্তর্জাতিক প্রচারাভিযান (ইন্টারন্যাশনাল ক্যাম্পেইন টু ব্যান ল্যান্ডমাইন্স)-এর সাফল্য দ্বারা অনুপ্রাণিত হয়। তারাও একই ধরনের প্রচারাভিযানের আদল গ্রহণ করে। ২০০৬ সালের সেপ্টেম্বর মাসে ১৯৮৫ সালের শান্তিতে নোবেল পুরস্কার বিজয়ী সংস্থা পারমাণবিক যুদ্ধ প্রতিরোধের লক্ষ্যে আন্তর্জাতিক চিকিৎসকবৃন্দ (ইন্টারন্যাশনাল ফিজিসিয়ানস ফর দ্য প্রিভেনশন অব নিউক্লিয়ার ওয়ার) ফিনল্যান্ডের হেলসিঙ্কিতে তাদের দ্বিবার্ষিক কংগ্রেসে বিশ্বব্যাপী আইক্যান চালু করার প্রস্তাব গ্রহণ করে। আইক্যান সার্বজনীনভাবে দুটি অনুষ্ঠান আয়োজনের মাধ্যমে শুরু হয়। প্রথমটি ছিল ২০০৭ সালের ২৩ এপ্রিল অস্ট্রেলিয়ার মেলবোর্নে, যেখানে এই প্রচারাভিযান শুরুর জন্য তহবিল গঠন করা হয় এবং দ্বিতীয়টি ছিল ভিয়েনায় ২০০৭ সালের ৩০ এপ্রিল পারমাণবিক অস্ত্র বিস্তার রোধ চুক্তি (নিউক্লিয়ার নন-প্রলিফারেশন ট্রিটি) রাষ্ট্রসমূহের সভা। পৃথিবীর প্রায় সকল অঞ্চলে বিভিন্ন দেশে জাতীয় প্রচারাভিযান অনুষ্ঠিত হয়। আইক্যান ১০৩টি দেশের ৫৩২টি সহযোগী সংস্থা নিয়ে গঠিত। প্রচারাভিযানটি মূল দল সুইজারল্যান্ডের জেনেভায় অবস্থান করে এবং সেখান থেকে তাদের কাজ পরিচালনা করে। "The Nobel Peace Prize 2017"। নোবেল পুরস্কার (ইংরেজি ভাষায়)। সংগ্রহের তারিখ ৭ অক্টোবর ২০১৭।  "শান্তিতে নোবেল পুরস্কার পেল আইক্যান"। বিবিসি বাংলা। ৬ অক্টোবর ২০১৭। সংগ্রহের তারিখ ৭ অক্টোবর ২০১৭।  McCoy, Ronald (৩০ এপ্রিল ২০১৬)। "The International Campaign to Abolish Nuclear Weapons" (পিডিএফ)। icanw (ইংরেজি ভাষায়)। ১০ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০১৭।  "Campaign milestones 2006"। আইক্যান (ইংরেজি ভাষায়)। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৭।  উইকিমিডিয়া কমন্সে পারমাণবিক অস্ত্র বিলুপ্তির লক্ষ্যে আন্তর্জাতিক প্রচারাভিযান সংক্রান্ত মিডিয়া রয়েছে। Official website
চীনের জাতিগোষ্ঠীর তালিকা

চীনে বহুসংখ্যক জাতি বা নৃগোষ্ঠী বাস করে। এখানে চীন বলতে গণপ্রজাতন্ত্রী চীন ও তাইওয়ান চীন প্রজাতন্ত্র উভয়কে বোঝানো হয়েছে। চীনের মূল ভূখণ্ডের (গণপ্রজাতন্ত্রী চীন) বৃহত্তম জাতি বা নৃগোষ্ঠীটি হল হান চীনা জাতি। ২০১০ সালের হিসাব অনুযায়ী গণচীনের জনসংখ্যার ৯১.৫১%-ই (অর্থাৎ ১২০ কোটি লোক) হান চীনা জাতির লোক ছিল। সংখ্যাগুরু হান চীনাদের পাশাপাশি চীনে আরও ৫৫টি সংখ্যালঘু নৃগোষ্ঠী বাস করে, যাদের মোট জনসংখ্যা আনুমানিক ১০ কোটি ৫০ লক্ষ (৮%); এদের বেশিরভাগই চীনের উত্তর-পশ্চিম, উত্তর, উত্তর-পূর্ব, দক্ষিণ ও দক্ষিণ-পশ্চিম অংশে বাস করে, তবে কিছু চীনের অভ্যন্তরে দেশের মধ্যভাগেও বাস করে। চীনে ৫৬টি জাতিকে সরকারীভাবে স্বীকৃতি দেয়া হয়েছে। হান জাতি (汉族 : Hàn Zú; হান ৎসু) চুয়াং জাতি (壮族 : Zhuàng Zú; চুয়াং ) মাঞ্চু জাতি (满族 : Mǎn Zú; মান) হুয়েই জাতি (回族 : Huí Zú; হুয়েই) মিয়াও জাতি (苗族 : Miáo Zú; নিয়াও) (মিং) উইগুর জাতি (维吾尔族 : Wéiwúěr Zú ; ওয়েই-উ-আর ৎসু) ই জাতি (彝族 : Yí Zú; ই) তুচিয়া জাতি (土家族 : Tǔjiā Zú) মঙ্গোল জাতি (蒙古族 : Měnggǔ Zú; মেংকু ) তিব্বতীয় জাতি (藏族 : Zàng Zú; ৎসাং) পু-ই জাতি (布依族 : Bùyī Zú; প্র তুং জাতি (侗族 : Dòng Zú; তুং) ইয়াও জাতি (瑶族 : Yáo Zú; ইয়াও) কোরীয় (朝鲜族 : Cháoxiǎn Zú) পাই জাতি (白族 : Bái Zú) হানি জাতি (哈尼族 : Hāní Zú) লি জাতি (黎族 : Lí Zú) কাজাখ জাতি (哈萨克族 : Hāsàkè Zú) তাই জাতি (傣族 : Dǎi Zú, also called Dai Lue, one of the Tai ethnic groups) শে জাতি (畲族 : Shē Zú) লিসু জাতি (傈僳族 : Lìsù Zú) কোলাও জাতি (仡佬族 : Gēlǎo Zú) লাহু জাতি (拉祜族 : Lāhù Zú) তুংশিয়াং জাতি (东乡族 : Dōngxiāng Zú) ওয়া জাতি (佤族 : Wǎ Zú) (Va) শুয়েই জাতি (水族 : Shuǐ Zú) নাশি জাতি (纳西族 : Nàxī Zú) (includes the Mosuo (摩梭 : Mósuō)) ছিয়াং জাতি (羌族 : Qiāng Zú) থু জাতি (土族 : Tǔ Zú) শিবো জাতি (锡伯族 : Xíbó Zú) মুলাও জাতি (仫佬族 : Mùlǎo Zú) কির্গিজ জাতি (柯尔克孜族 : Kēěrkèzī Zú) তাউয়ার জাতি (达斡尔族 : Dáwòěr Zú) চিংফো জাতি (景颇族 : Jǐngpō Zú) সালার জাতি (撒拉族 : Sǎlá Zú) পুলাং জাতি (布朗族 : Bùlǎng Zú) মাওনান জাতি (毛南族 : Màonán Zú) তাজিক জাতি (塔吉克族 : Tǎjíkè Zú) ফুমি জাতি (普米族 : Pǔmǐ Zú) আছাং জাতি (阿昌族 : Āchāng Zú) নু জাতি (怒族 : Nù Zú) এওয়েংকি জাতি (鄂温克族 : Èwēnkè Zú) চিং (京族 : Jīng Zú) (The same group as Vietnamese or Kinh people) চিনুও জাতি (基诺族 : Jīnuò Zú) দো-আং জাতি (德昂族 : Déáng Zú) উজবেজ জাতি (乌孜别克族 : Wūzībiékè Zú) রুশ (俄罗斯族 : Éluōsī Zú) ইউগুর জাতি (裕固族 : Yùgù Zú) পোনান জাতি (保安族 : Bǎoān Zú) মোনপা জাতি (门巴族 : Ménbā Zú) ওরোছেন জাতি (鄂伦春族 : Èlúnchūn Zú) দুরুং জাতি (独龙族 : Dúlóng Zú) তাতার জাতি (塔塔尔族 : Tǎtǎěr Zú) হোচেন জাতি (赫哲族 : Hèzhé Zú) (The same group as Nanai on the Russian side of the border) লুওপা জাতি (珞巴族 : Luòbā Zú) কাওশান জাতি (高山族 : Gāoshān Zú) (A collective name for all Taiwanese aborigine groups) চুয়াং মাঞ্চু হুয়েই মিয়াও উইগুর থুচিয়া ই মঙ্গোল "Han Chinese proportion in China's population drops: census data (2011-04-28)"। Xinhua News (English)। ১১ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বোয়ালখালী সিরাজুল ইসলাম ডিগ্রি কলেজ

বোয়ালখালী সিরাজুল ইসলাম ডিগ্রী কলেজ চট্টগ্রামের বোয়ালখালীতে অবস্থিত একটি স্নাতক শিক্ষাপ্রতিষ্ঠান। ১৯৭০ সালে এই কলেজ প্রতিষ্ঠিত হয়। বোয়ালখালী উপজেলার -এর সদরে এটি অবস্থিত।
চিত্রা দেব

চিত্রা দেব (২৪ নভেম্বর, ১৯৪৩ — ১ অক্টোবর, ২০১৭) হলেন বাঙালি সাহিত্যিক ও গবেষিকা। চিত্রা দেব জন্মেছিলেন বিহারের পূর্ণিয়াতে। কলকাতা বিশ্ববিদ্যালয় থেকে তিনি বাংলায় এম.এ ও পিএইচডি ডিগ্রি অর্জন করেন। চিত্রা দেব আনন্দবাজার পত্রিকা কাজ শুরু করেন। তিনি পত্রিকার গ্রন্থাগারের দায়িত্বে ছিলেন। আজীবন তিনি এই পত্রিকা দপ্তরে কাজ করেছেন। গবেষণামূলক রচনার পাশাপাশি অনুবাদ ও সম্পাদনাও করেতেন। তার সবচেয়ে উল্লেখযোগ্য বই ‘ঠাকুরবাড়ির অন্দরমহল’ যা একাধিক ভাষায় অনূদিত হয়। এছাড়া ‘ঠাকুরবাড়ির বাহির মহল’, বিবাহবাসরের কাব্যকথা, ‘অন্তঃপুরের আত্মকথা’, মহিলা ডাক্তার: ভিনগ্রহের বাসিন্দা, আপন খেয়ালে চলেন রাজা, রূপবতীর মালা, ভারতের নারী ইত্যাদি বই তিনি রচনা করেন। ঐতিহাসিক ব্যক্তিদের প্রণয়কাহিনী অবলম্বনে তার গল্পগ্রন্থ 'রাজকীয় প্ৰেমকথা। শিশুদের জন্যে কয়েকটি ঐতিহাসিক ছোটগল্প রচনা করেছেন। ছোটদের জন্যে তার লেখা বইগুলি হল 'বুদ্ধদেব দেখতে কেমন ছিলেন’ অদ্ভুত যত হাতির গল্প’,‌‌ ‘‌সিদ্ধিদাতার অন্তর্ধান’‌। তিনি মুন্সি প্রেমচাঁদ এর ‘গো দান’ এবং ‘নির্মলা’র হিন্দি থেকে বাংলায় অনুবাদ করেন। সম্পাদনা করেন ‘সরলাবালা রচনা সমগ্র’। এ ছাড়া তিনি কবি চন্দ্রের মহাভারত, বিষ্ণুপুরী রামায়ণ হিন্দি থেকে বাংলায় অনুবাদ করেন। ঠাকুরবাড়ির অন্দরমহল বইয়ের জন্যে পেয়েছেন বাংলা আকাদেমি পুরস্কার। বঙ্গীয় সাহিত্য পরিষৎ এর চিত্তরঞ্জন বন্দ্যোপাধ্যায় জন্মশতবার্ষিকী পুরস্কারে সম্মানিত হয়েছেন চিত্রা দেব। ২ অক্টোবর, ২০১৭ কলকাতায় মারা যান চিত্রা দেব। তিনি মায়াস্থেশিয়া রোগে দীর্ঘকাল ভুগছিলেন। মৃত্যুকালে তার বয়স হয়েছিল ৭৪ বছর। তিনি অবিবাহিতা ছিলেন। "প্রয়াত চিত্রা দেব"। আনন্দবাজার পত্রিকা। সংগ্রহের তারিখ ৮ অক্টোবর ২০১৭।  "Chitra Deb"। ২৮ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৭।  "পশ্চিমবঙ্গের বিশিষ্ট লেখক চিত্রা দেব আর নেই"। kalerkantho.com। সংগ্রহের তারিখ ৮ অক্টোবর ২০১৭।  "চলে গেলেন চিত্রা দেব"। প্রথম আলো। সংগ্রহের তারিখ ৮ অক্টোবর ২০১৭।  "চিত্রা দেব প্রয়াত"। ৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৭।